Riksmål

// Skrevet av Karina Korsmo Myhrdal, Therese Hellem og Helene Frantzen // Riksmål er basert på den danske skrifttradisjonen og er en videreføring av fornorskningslinjen Knud Knudsen la grunnlaget for under språkdebatten rundt 1830-1840 årene i Norge. Dagens riksmål er en videreføring av de offisielle riksmålsreformene fra 1907 og 1917 («Riksmål - Wikipedia», 2011).

Riksmålsforbundet ble stiftet i 1907 av Bjørnstjerne Bjørnson. Han ønsket at riksmålet skulle være det eneste skriftspråket. Riksmålsforbundet jobbet med kampen mot landsmålet inn i mellomkrigstiden. I nyere tid har riksmålsforbundet hatt hovedfokus på fjerningen av den obligatoriske sidemålsopplæringen («Kort historikk - Riksmålsforbundets hjemmesider på internett», 2012). Riksmålsforbundet skriver på sine nettsider at riksmål er //”//Det skrevne og talte norske standardspråket («Hva er riksmål? - Riksmålsforbundets hjemmesider på internett», 2012) //. //

Riksmål er forløperen for bokmål, men det gamle riksmålet har fremdeles noen tilhengere som mener at bokmålet er for radikalt i formen. I en lengre periode på 1900-tallet var det store forskjeller mellom riksmål og bokmål, men ved nyere endringer i bokmål gjort i 2005 har avstanden mellom det moderne bokmålet og riksmålet blitt mindre ved at flere riksmålsformer av ord har blitt tillatt i bokmål. Riksmålsforbundet i dag mener denne variantmengden på bokmål er for stor. («Hva er forskjellen mellom riksmål og bokmål? - Riksmålsforbundets hjemmesider på internett», 2012)

Etter 1938 har riksmål blitt betegnet som den ikke-offisielle målformen, men fra 1953 har riksmålet blitt normert av Det Norske Akademi for Sprog og Litteratur («riksmål. – ikke-offisiell målform – Store norske leksikon», 2009).

Skrevet 25.01.2012

Kilder:
 * Hva er forskjellen mellom riksmål og bokmål? - Riksmålsforbundets hjemmesider på internett. (2012). Hentet januar 24, 2012, fra http://www.riksmalsforbundet.no/Om-Riksm%C3%A5lsforbundet/Hva-er-forskjellen-mellom-riksm%C3%A5l-og-bokm%C3%A5l.aspx
 * Hva er riksmål? - Riksmålsforbundets hjemmesider på internett. (2012). Hentet januar 24, 2012, fra http://www.riksmalsforbundet.no/Om-Riksm%C3%A5lsforbundet/Hva-er-riksm%C3%A5l.aspx
 * Kort historikk - Riksmålsforbundets hjemmesider på internett. (2012). Hentet januar 24, 2012, fra http://www.riksmalsforbundet.no/Om-Riksm%C3%A5lsforbundet/Kort-historikk.aspx
 * Riksmål - Wikipedia. (2011, desember 27). Hentet januar 24, 2012, fra http://no.wikipedia.org/wiki/Riksm%C3%A5l
 * Riksmål. – ikke-offisiell målform – Store norske leksikon. (2009, februar 14). Hentet januar 24, 2012, fra http://snl.no/riksm%C3%A5l./ikke-offisiell_m%C3%A5lform
 * Bilde hentet fra: http://www.flickr.com/photos/national_library_of_norway/4420038066/sizes/m/in/photostream/